

**Krapinsko-zagorska županija**

**Javni poziv za financiranje javnih potreba u kulturi Krapinsko-zagorske županije u 2025. godini**

**Odgovori na pitanja**

**primljena putem elektroničke pošte na adresu** **kultura@kzz.hr**

13. studenoga 2024. godine

**Pitanja koja su primljena putem elektroničke pošte na adresu** **kultura@kzz.hr** **od 25. listopada 2024. godine do 8. studenoga 2024. godine**

**1.**

**P:** U Glavi V., stavak 2. stoji, citiram: "Prijavitelj na Javni poziv može **prijaviti ukupno najviše 2 programa/projekta**.", završen citat.

Javni poziv raspisuje poziv **za prijavu u 9. prioritetnih područja.**

Dilema i upit: DA LI  ovo citirano se odnosi i dozvoljava prijavu po 2 programa/projekta po prioritetnom području, obzirom da JAVNI POZIV ima devet područja i poziva na prijavu po prioritetnim područjima.

**O:** Uputama za prijavitelje u točki 2.1.1. Broj prijava, propisano je da „Prijavitelj na Javni poziv može podnijeti ukupno najviše 2 prijave programa/projekta“. Sukladno tome, bez obzira na devet prioritetnih područja, prijavitelj može podnijeti ukupno najviše 2 prijave u okviru Javnog poziva. Dakle, ne dvije prijave po prioritetnom području, nego ukupno najviše 2 prijave po Javnom pozivu, npr. najviše 2 prijave u istom prioritetnom području ili najviše 2 prijave u dva različita prioritetna područja (dakle, po 1 prijava u svakom od ta dva područja).